
****

**แผนพัฒนาท้องถิ่น(พ.ศ.๒๕๖6 – ๒๕70)**

**แก้ไข ครั้งที่ 1 พ.ศ.2565**

**มหาราชเมืองน่าอยู่ เชิดชูวัฒนธรรม**

**น้อมนำปรัชญาของเศรษฐกิจพอเพียง เคียงคู่สู่การพัฒนา**



**เทศบาลตำบลมหาราช**

**อำเภอมหาราช จังหวัดพระนครศรีอยุธยา**

**คำนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และที่แก้ไขเพิ่มเติม ฉบับที่ 2 พ.ศ.2559 กำหนดให้องค์กรปกครองส่วนท้องถิ่นจัดทำแผนพัฒนาท้องถิ่น (พ.ศ.2566-2570) เทศบาลตำบลมหาราช ซึ่งเป็นแผนพัฒนาเศรษฐกิจและสังคมของท้องถิ่น เพื่อเป็นการกำหนดทิศทางและเป้าประสงค์ในการพัฒนาท้องถิ่นให้สอดคล้องกับสภาพปัญหา ความต้องการ และศักยภาพของท้องถิ่น อีกทั้งเป็นการประสานและสนับสนุนยุทธศาสตร์การพัฒนาจังหวัดและการพัฒนาประเทศ โดยได้กำหนดเป็นวิสัยทัศน์ยุทธศาสตร์การพัฒนา และแนวทางการพัฒนาของเทศบาลตำบลมหาราชภายในกำหนดห้าปี นั้น

เนื่องจากแผนงาน/โครงการที่บรรจุในแผนพัฒนาท้องถิ่นของเทศบาลตำบลมหาราช (พ.ศ.2566-2570) ไม่ครอบคลุมกิจกรรมที่เทศบาลตำบลมหาราชจะดำเนินการ จึงมีความจำเป็นต้องจัดทำแผนพัฒนาท้องถิ่น (พ.ศ.2566-2570) แก้ไข ครั้งที่ 1 พ.ศ.2565 โดยอาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 หมวด 4 ข้อ 21 แก้ไขเพิ่มเติมถึง(ฉบับที่ 2) พ.ศ.2559 หมวด 4 การแก้ไขการเพิ่มเติมหรือการเปลี่ยนแปลงแผนพัฒนา ข้อ 22

หวังเป็นอย่างยิ่งว่าแผนพัฒนาท้องถิ่นฉบับนี้ จะสามารถบรรลุเป้าหมายและเกิดประโยชน์สูงสุดให้แก่ประชาชนเทศบาลตำบลมหาราชและประเทศชาติ อีกทั้งสามารถแก้ปัญหาความเดือดร้อนต่างๆได้อย่างมีประสิทธิภาพมากที่สุด

นายนิมิต เฉลยอาจ

นายกเทศมนตรีตำบลมหาราช

**สารบัญ**

หน้า

บันทึกหลักการและเหตุผล 1

ส่วนที่ 1 บทนำ 2

โครงการแผนพัฒนาท้องถิ่น (พ.ศ.2566-2570) แก้ไข ครั้งที่ 1 พ.ศ.2565 (ผ 02) 3

**บันทึกหลักการและเหตุผล**

1

**แผนพัฒนาท้องถิ่น (พ.ศ.2566-2570) แก้ไข ครั้งที่ 1 พ.ศ.2565**

**เทศบาลตำบลมหาราช**

......................................................................

ตามที่ เทศบาลตำบลมหาราชได้ประกาศใช้แผนพัฒนาท้องถิ่น (พ.ศ.2566-2570) เมื่อวันที่ 29 ตุลาคม 2564 เพื่อใช้เป็นแนวทางกำหนดแผนงาน/โครงการพัฒนา เพื่อพัฒนาเทศบาลตำบลมหาราชไปแล้วนั้น

แต่เนื่องจากสภาพปัญหาและสภาพท้องถิ่นที่เปลี่ยนแปลงไป ประกอบกับรัฐบาลได้กำหนดให้มีการขับเคลื่อนการพัฒนาประเทศตามโครงการไทยนิยมยั่งยืน โดยมีกระทรวงมหาดไทยเป็นหน่วยการบูรณาการขับเคลื่อนให้ทุกส่วนราชการดำเนินการร่วมกันตามแนวทางประชารัฐ และมีความสอดคล้องกับนโยบายของรัฐบาลและแก้ไขปัญหาเร่งด่วนตามที่รัฐบาลได้กำหนด ซึ่งเทศบาลตำบลมหาราชจะได้ดำเนินการพัฒนาให้เป็นไปตามความต้องการของประชาชนในพื้นที่ ทำให้ต้องปรับเปลี่ยนและเพิ่มเติมโครงการ เพื่อเพิ่มประสิทธิภาพการบริหารงานของท้องถิ่น โดยสามารถตอบสนองความต้องการและแก้ไขปัญหาความเดือดร้อนของประชาชนในเขตเทศบาลตำบลมหาราชให้ได้มากที่สุด ตามอำนาจหน้าที่ภายใต้ยุทธศาสตร์การพัฒนา ดังนี้

1.ยุทธศาสตร์การพัฒนาด้านการส่งเสริมและพัฒนาคุณภาพชีวิต จำนวน 1 โครงการ

2.ยุทธศาสตร์การพัฒนาด้านการบริหารจัดการการเมืองการบริหาร จำนวน 1 โครงการ

ฉะนั้น เทศบาลตำบลมหาราช ได้ดำเนินการจัดทำแผนพัฒนาท้องถิ่นของเทศบาลตำบลมหาราช แก้ไข ครั้งที่ 1 พ.ศ.2565 เพื่อนำไปสู่แนวทางการปฏิบัติในการพัฒนาท้องถิ่นในรูปแบบของการจัดสรรงบประมาณเพื่อพัฒนาท้องถิ่นต่อไป

**ส่วนที่ 1**

**บทนำ**

2

**1.ลักษณะของแผนพัฒนาท้องถิ่น**

แผนพัฒนาท้องถิ่น เป็นแผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือชุมชน อันมีลักษณะเป็นการกำหนดรายละเอียดแผนงานโครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายรวมถึงการเพิ่มเติมหรือเปลี่ยนแปลงแผนพัฒนาท้องถิ่น

ดังนั้น โครงการ/กิจกรรม ที่บรรจุในแผนพัฒนาท้องถิ่น (ในช่วงระยะเวลาปีแรกของแผนฯ) โครงการจะต้องมีคุณสมบัติดังนี้

1.โครงการ/กิจกรรม ค่อนข้างแน่นอนในการที่จะสามารถดำเนินการได้ การสัมฤทธิ์ผลของโครงการ ตลอดจนผลประโยชน์ที่สังคมได้รับ

2.โครงการ/กิจกรรม จะต้องมีความพร้อมในทุกๆด้าน เพื่อที่จะนำไปจัดทำข้อบัญญัติงบประมาณรายจ่าย

**ลักษณะสำคัญของแผนพัฒนาท้องถิ่นโดยสรุป**

1.เป็นแผนที่สอดคล้องกับแผนยุทธศาสตร์การพัฒนา

2.เป็นแผนที่แสดงแนวทางในการพัฒนา วัตถุประสงค์ เป้าหมาย ที่ชัดเจน

3.เป็นแผนพัฒนาที่แสดงโครงการ/กิจกรรม ระยะเวลาห้าปี

4.เป็นแผนพัฒนาที่เชื่อมโยงระหว่างยุทธศาสตร์การพัฒนากับข้อบัญญัติงบประมาณรายจ่ายประจำปี

**2.วัตถุประสงค์ของการเพิ่มเติมหรือเปลี่ยนแปลงแผนพัฒนาท้องถิ่น**

1.เพื่อเป็นการเชื่อมโยงระหว่างแผนยุทธศาสตร์การพัฒนาและข้อบัญญัติงบประมาณรายจ่ายประจำปี

2.เพื่อเป็นแนวทางการพัฒนาระยะเวลาสี่ปีที่สอดคล้อง และสามารถพัฒนาได้ตามแผนยุทธศาสตร์การพัฒนา

3.เพื่อความสะดวกในการพัฒนา และสามารถของบประมาณสนับสนุนจากหน่วยงานอื่นได้ง่าย

**3.ขั้นตอนการเพิ่มเติมหรือเปลี่ยนแปลงแผนพัฒนาท้องถิ่น**

1.คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมหรือเปลี่ยนแปลง พร้อมเหตุผลและความจำเป็น เสนอคณะกรรมการพัฒนาท้องถิ่น

2.คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

3.ผู้บริหารท้องถิ่นพิจารณาอนุมัติร่างแผนพัฒนาท้องถิ่นที่เพิ่มเติมหรือเปลี่ยนแปลง และประกาศใช้แผนพัฒนาท้องถิ่นที่เพิ่มเติมหรือเปลี่ยนแปลง

..........................................................

แบบ ผ.02

แผนพัฒนาท้องถิ่น (พ.ศ. 2566-2570) แก้ไข ครั้งที่ 1 พ.ศ.2565

เทศบาลตำบลมหาราช

ยุทธศาสตร์การพัฒนาจังหวัดที่ การพัฒนาเมืองและชุมชนให้น่าอยู่

ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 3 การพัฒนาด้านการจัดระเบียบชุมชน/สังคม และการรักษาความสงบเรียบร้อย ยุทธศาสตร์การพัฒนาของอปท ที่ 2 การพัฒนาด้านการส่งเสริมและพัฒนาคุณภาพชีวิต

แผนงาน รักษาความสงบภายใน

|  |  |  |  |  |  |
| --- | --- | --- | --- | --- | --- |
| **ลำดับ** | **รายละเอียดในแผนพัฒนาท้องถิ่น(ปัจจุบัน)** | **รายละเอียดในแผนพัฒนาท้องถิ่น (แก้ไขใหม่)** | **เหตุผลการแก้ไข** | **ยุทธศาสตร์** | **แผนงาน** |
| 1 | โครงการจุดบริการประชาชนช่วงเทศกาล งบประมาณ 100,000 บาท  (หน้า 73 ลำดับที่ 1) | โครงการป้องกันและลดอุบัติเหตุทางถนนในช่วงเทศกาล งบประมาณ 100,000 บาท | แก้ไขชื่อโครงการให้มีความเหมาะสม | ยุทธศาสตร์การพัฒนาที่ 2  ด้านการส่งเสริมและพัฒนาคุณภาพชีวิต | แผนงานรักษาความสงบภายใน |

3

แบบ ผ.02

แผนพัฒนาท้องถิ่น (พ.ศ. 2566-2570) แก้ไข ครั้งที่ 1 พ.ศ.2565

เทศบาลตำบลมหาราช

ยุทธศาสตร์การพัฒนาจังหวัดที่ การพัฒนาเมืองและชุมชนให้น่าอยู่

ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 9 การพัฒนาการบริหารจัดการบ้านเมืองที่ดี ยุทธศาสตร์การพัฒนาของอปท ที่ 3 การพัฒนาด้านการบริหารจัดการการเมืองการบริหาร

แผนงาน บริหารงานทั่วไป

|  |  |  |  |  |  |
| --- | --- | --- | --- | --- | --- |
| **ลำดับ** | **รายละเอียดในแผนพัฒนาท้องถิ่น(ปัจจุบัน)** | **รายละเอียดในแผนพัฒนาท้องถิ่น (แก้ไขใหม่)** | **เหตุผลการแก้ไข** | **ยุทธศาสตร์** | **แผนงาน** |
| 1 | โครงการเทศบาลพบประชาชนและประชาคมหมู่บ้าน  งบประมาณ 100,000 บาท  (หน้า 120 ลำดับที่ 1) | โครงการประชาคมจัดทำแผนพัฒนาท้องถิ่น  งบประมาณ 100,000 บาท | แก้ไขชื่อโครงการให้มีความเหมาะสม | ยุทธศาสตร์การพัฒนาของอปท ที่ 3 การพัฒนาด้านการบริหารจัดการการเมืองการบริหาร | แผนงาน บริหารงานทั่วไป |

**เห็นชอบ**

(นายนิมิต เฉลยอาจ)

นายกเทศมนตรีตำบลมหาราช

4